**ΤΡΟΠΟΠΟΙΗΣΕΙΣ ΠΡΟΓΡΑΜΜΑΤΟΣ**

**ΕΡΤ2 – Τροποποιήσεις**

**και ενημερωτικό σημείωμα προγράμματος**

**Σας ενημερώνουμε ότι το πρόγραμμα της ΕΡΤ2 μεταβάλλεται ως εξής:**

**Την Τετάρτη 2/2/2022, στις 20:00, από την εκπομπή «ΚΛΕΙΝΟΝ ΑΣΤΥ», θα μεταδοθεί σε επανάληψη: «Λαϊκοί αθλητές» (Στην εκπομπή εμφανίζεται ο παλαιστής Γιώργος Τρομάρας, που απεβίωσε στις 24/1/2022).**

**Κουταλιανός, Καρπόζηλος, Τρομάρας, Σαμψών…**

Λυγίζουν σιδερόβεργες και σκίζουν ογκώδεις καταλόγους με τα χέρια, σπάνε μάρμαρα και τσιμεντόπλακες με το κεφάλι, σέρνουν τρένα και αυτοκίνητα με το σώμα, ανοίγουν σούστες και ελατήρια εκατοντάδων κιλών με τα δόντια!

«Σίδερα μασάνε» οι λαϊκοί αθλητές προηγούμενων δεκαετιών που ξεσήκωναν τον κόσμο στις πλατείες και στα πάρκα της Αθήνας, αλλά και της επαρχίας, προσφέροντάς του θέαμα φθηνό, απόλυτα λαϊκό, το οποίο «συνδύαζε αθλητισμό και διασκέδαση», σε εποχές που δεν υπήρχε σχεδόν τίποτε άλλο. «Τότε που το ποδόσφαιρο και η πάλη ήταν τα μόνα αθλήματα που γέμιζαν γήπεδα», δηλαδή.

Ως επί το πλείστον παλαιστές και αρσιβαρίστες, με αρκετούς να προχωρούν στη συνέχεια σε επιδείξεις δύναμης και σε αγώνες κατς, οι λαϊκοί αθλητές διασκέδασαν, ενθουσίασαν, πόρωσαν, ενέπνευσαν και κάποτε έκαναν εθνικά υπερήφανες πολλές γενιές Ελλήνων.

Ήρωες της πάλης αλλά και της βιοπάλης, άνθρωποι του σκληρού μεροκάματου και της επίπονης δουλειάς, κάποιοι έκαναν τα πρώτα τους βήματα στον χώρο με τις πιο «ανορθόδοξες» προπονήσεις: σηκώνοντας γαϊδουράκια στο χωριό, αναζητώντας «αθλητικά όργανα» στις οικοδομές, γυμνάζοντας το σώμα τους με αυτοσχέδια «μονόζυγα» φτιαγμένα από σιδεροσωλήνες και βάρη από τενεκέδες λαδιού. Κι όταν πάλευαν στο προπονητήριο του Σταμάτη Χαρισιάδη, του αείμνηστου «παππού» της πάλης, αντί για στρώμα στο πάτωμα είχαν άχυρα και έκαναν μπάνιο στο βαρέλι χειμώνα-καλοκαίρι να φύγει ο ιδρώτας.

Στο επεισόδιο **«Λαϊκοί αθλητές»,**ο φακός του **«Κλεινόν άστυ» – Ιστορίες της πόλης** περνάει από τις γειτονιές της Αθήνας του ’50 και τις επιδείξεις «με το δισκάκι» και φτάνει ώς τον «Τάφο του Ινδού» με τους αγώνες κατς των δεκαετιών που ακολούθησαν, ζουμάροντας σε θρυλικά ονόματα όπως: ο Παναγής Κουταλιανός που «στους αγώνες φορούσε το δέρμα μιας τίγρης που είχε στραγγαλίσει με τα χέρια του». Ο Δημήτρης Τόφαλος, μεγάλο ταλέντο και αυθεντικά δυνατός αρσιβαρίστας. Ο «μασίστας» Σαμψών, «που έσπαγε μάρμαρα με το κεφάλι και από πάνω του περνούσαν τριαξονικά φορτηγά». Ο Χάρης Καρπόζηλος των φτωχογειτονιών της Καισαριανής, του Βύρωνα, του Ταύρου που με τα «αεροπλανικά του κόλπα» κατατρόπωνε τους εχθρούς. Ο Μασκοφόρος (Γιώργος Γκουλιόβας) που «δεν τον νίκησε ποτέ κανένας για να του βγάλει τη μάσκα». Ο Απόστολος Σουγκλάκος, η cult «ψυχάρα» του ελληνικού κατς, που κυριάρχησε στα ρινγκ της δεκαετίας του ’80. Ο Γιώργος Τρομάρας, ο κορυφαίος σε επιτεύγματα και τελευταίος γνήσιος «λαϊκός ήρωας».

Πενήντα επικά λεπτά γεμάτα λαϊκό fun, ατόφια δύναμη και σύγχρονους άθλους, που ζωντανεύουν οι αφηγήσεις των ίδιων των πρωταγωνιστών, αλλά και διοργανωτών αγώνων και δημοσιογράφων, καθώς και το πολύτιμο αρχειακό υλικό του ντοκιμαντέρ.

Στο επεισόδιο **«Λαϊκοί αθλητές»** εμφανίζονται και μιλούν για το φαινόμενο με αλφαβητική σειρά οι: **Γιώργος Γκουλιόβας** (πρώην πρωταθλητής επαγγελματικής πάλης), **Μάκης Διόγος** (δημοσιογράφος), **Γιάννης Ζαβραδινός** (πρώην υπεύθυνος διεξαγωγής των αγώνων του Παναθηναϊκού), **Γιώργος Καρπόζηλος**(συνταξιούχος – γιος Χάρη Καρπόζηλου), **Γιάννης Λεοντσίνης** (παραγωγός ταινιών), **Δημήτρης Μανιάτης**(δημοσιογράφος), **Γιώργος Τρομάρας** (πρωτοπαλαιστής Ευρώπης στην ελευθέρα πάλη), **Βασίλης Τσιάμης**(φίλος δυναμικών αθλημάτων).

**Σκηνοθεσία-σενάριο:**Μαρίνα Δανέζη

**Διεύθυνση φωτογραφίας:** Δημήτρης Κασιμάτης – GSC

**Μοντάζ:**Χρήστος Γάκης

**Ηχοληψία:** Κώστας Κουτελιδάκης

**Μίξη ήχου:**Δημήτρης Μυγιάκης

**Διεύθυνση παραγωγής:**Τάσος Κορωνάκης

**Σύνταξη:** Χριστίνα Τσαμουρά – Δώρα Χονδροπούλου

**Έρευνα αρχειακού υλικού:**Νάσα Χατζή

**Οργάνωση παραγωγής:**Ήρα Μαγαλιού

**Μουσική τίτλων:**Φοίβος Δεληβοριάς

**Τίτλοι αρχής:**Αφροδίτη Μπιτζούνη

**Εκτέλεση παραγωγής:**Μαρίνα Ευαγγέλου Δανέζη για τη Laika Productions

**Παραγωγή:** ΕΡΤ Α.Ε. 2021

**Την Πέμπτη 3/2/2022, στις 20:00, από την εκπομπή «Η ΕΠΟΧΗ ΤΩΝ ΕΙΚΟΝΩΝ», θα μεταδοθεί σε επανάληψη: «Μαρίνα Αμπράμοβιτς: «Οι 7 θάνατοι της Μαρίας Κάλλας» (Marina Abramovic: 7 Deaths of Maria Callas)**

Η **Κατερίνα Ζαχαροπούλου** συναντά τη **Μαρίνα Αμπράμοβιτς** λίγες ώρες πριν από την πρεμιέρα του οπερατικού project **«Οι 7 θάνατοι της Μαρίας Κάλλας»** στην Ελληνική Λυρική Σκηνή, που πραγματοποιήθηκε στο τέλος Σεπτεμβρίου του 2021.

Η διεθνής καλλιτέχνις της περφόρμανς οραματιζόταν για 25 χρόνια την ιδέα μιας όπερας με θέμα τη Μαρία Κάλλας χωρίς να έχει καταφέρει την υλοποίησή της παρά μόνο το 2020.

Μιλά στην «Εποχή των εικόνων» για όλα τα στοιχεία που την ενέπνευσαν, τη συγκίνησαν και την έφεραν στον σχεδιασμό της όπερας με κύριο το στοιχείο του Θανάτου από Έρωτα, μέσα από 7 διαφορετικές ιστορίες του παγκόσμιου οπερατικού ρεπερτορίου.

Αναφέρεται σε κάθε όπερα ξεχωριστά, ενώ απαντά στις ερωτήσεις της Κ. Ζαχαροπούλου γύρω από τη σύνδεση αυτού του έργου με τη δική της προσωπική πορεία στην τέχνη της περφόρμανς.

Η εκπομπή παρουσιάζει αποσπάσματα από τις 7 μικρού μήκους ταινίες που αποτελούν την εκδοχή της Μ. Αμπράμοβιτς για το τέλος των ηρωίδων των εμβληματικών έργων της όπερας,  ενώ η συζήτηση φωτίζει τη σκηνοθετική προσέγγισή της, καθώς υποδύεται τις ηρωίδες αλλά με μια απολύτως προσωπική εμπλοκή.

Παράλληλα, γίνεται αναφορά στην όπερα την οποία σκηνοθέτησε ο Bob Wilson το 2011 με θέμα **«Η Ζωή και ο Θάνατος της Μαρίνας Αμπράμοβιτς»** με την ίδια επί σκηνής να αφηγείται τη ζωή της και τον **Γουίλιαμ Νταφόε** στον ρόλο του επί δώδεκα χρόνια συντρόφου της Ulay.

Ο ίδιος συμπρωταγωνιστεί και στους 7 θανάτους της Μαρίας Κάλλας στα αντίστοιχα 7 βίντεο που είναι ο κεντρικός κορμός της όπερας.

Η εκπομπή δίνει τη δυνατότητα μιας αναλυτικής ματιάς επάνω στο έργο μέσα από τον λόγο της ίδιας της δημιουργού, ενώ πολλές κριτικές φωνές και όχι μόνο στην Ελλάδα, στάθηκαν απέναντί του σε αντίθεση με άλλες που το εκθείασαν.

**Παρουσίαση-σενάριο-έρευνα:** Κατερίνα Ζαχαροπούλου

**Σκηνοθεσία:** Δημήτρης Παντελιάς

**Καλλιτεχνική επιμέλεια:** Παναγιώτης Κουτσοθεόδωρος

**Διεύθυνση φωτογραφίας:** Γιώργος Βαλσαμής

**Μοντάζ-μιξάζ:** Δημήτρης Διακουμόπουλος

**Οπερατέρ:** Γρηγόρης Βούκαλης

**Ηχολήπτης:** Άρης Παυλίδης

**Ενδυματολόγος:** Δέσποινα Χειμώνα

**Διεύθυνση παραγωγής:** Παναγιώτης Δαμιανός

**Mακιγιάζ:** Χαρά Μαυροφρύδη

**Βοηθός σκηνοθέτη:** Μάριος Αποστόλου

**Βοηθός παραγωγής:** Aλεξάνδρα Κουρή

**Φροντιστήριο:** Λίνα Κοσσυφίδου

**Επεξεργασία εικόνας/χρώματος:** 235 / Σάκης Μπουζιάνης

**Μουσική τίτλων εκπομπής:** George Gaudy / Πανίνος Δαμιανός

**Παραγωγός:** Ελένη Κοσσυφίδου

**Το προγραμματισμένο επεισόδιο «1821, Πριν και Μετά» (Ε) μεταφέρεται την Πέμπτη 10/2/2022.**

**Επεισόδιο 2ο:** **«1821, Πριν και Μετά»**

Η εκπομπή παρουσιάζει την έκθεση **«1821, Πριν και Μετά»,** που διοργανώθηκε από το Μουσείο Μπενάκη με τη σύμπραξη της Τράπεζας της Ελλάδος, της Εθνικής Τράπεζας και της Alpha Bank για τον εορτασμό της επετείου των 200 χρόνων από την Επανάσταση του 1821.

Χίλια διακόσια αντικείμενα ξεδιπλώνουν περισσότερα από εκατό χρόνια Ιστορίας (1770-1870) σε 2.500 τετραγωνικά μέτρα, ενώ το κτήριο έγινε ένα ζωντανό κύτταρο που αφηγήθηκε την ιστορία των νεότερων Ελλήνων, από το 1770 έως το 1870.

Η έκθεση αρθρώνεται σε τρεις ενότητες:

Η πρώτη ξεκινά από το 1770 και τα Ορλωφικά και φτάνει έως την έναρξη της Επανάστασης, το 1821.

Η δεύτερη ενότητα ακολουθεί την εξέλιξη του Αγώνα και ολοκληρώνεται με τη διακυβέρνηση του νεοσύστατου κράτους από τον Ιωάννη Καποδίστρια.

Τέλος, η τρίτη ενότητα, που ξεκινά με την άφιξη του νεαρού βασιλιά Όθωνα το 1833, ολοκληρώνεται με τη διάνοιξη της διώρυγας της Κορίνθου.

Στην **Κατερίνα Ζαχαροπούλου** μιλούν ο **Τάσος Σακελλαρόπουλος,** υπεύθυνος των Ιστορικών Αρχείων του Μουσείου Μπενάκη και συνεπιμελητής της έκθεσης και η **Μαρία Δημητριάδου,** επιμελήτρια των Ιστορικών Αρχείων του Μουσείου Μπενάκη και συνεπιμελήτρια της έκθεσης.

Οι δυο τους περιγράφουν την πρόθεση πίσω από την έκθεση αναφερόμενοι σε πίνακες ζωγραφικής, έγγραφα, όπλα και ενδυμασίες και αντικείμενα που φυλάσσονταν στους αποθηκευτικούς χώρους του Μουσείου και παρουσιάστηκαν για πρώτη φορά στο κοινό.

Απαντούν σε ερωτήματα σχετικά με τη σύγχρονη Ιστορία και την Τέχνη τότε και τώρα, τη σημασία των αρχείων και το αίσθημα που δημιούργησε η έκθεση στους θεατές.

Η εκπομπή επισκέπτεται ακόμη το **σπίτι–Μουσείο** του **Ιωάννη Καποδίστρια** στην **Κέρκυρα,** όπου συναντά τη διευθύντριά του και απόγονο της οικογένειας, **Ντάρια Κοσκόρου,** η οποία μας μιλά για τη σημασία των αντικειμένων, το σπίτι και την ιστορία του ώς τη στιγμή που έγινε μουσείο, διασώζοντας ένα μέρος της ιστορίας του πρώτου Έλληνα κυβερνήτη.

**Σενάριο-παρουσίαση:** Κατερίνα Ζαχαροπούλου  
**Σκηνοθεσία:** Δημήτρης Παντελιάς  
**Καλλιτεχνική επιμέλεια:** Παναγιώτης Κουτσοθεόδωρος  
**Διεύθυνση φωτογραφίας:** Κώστας Σταμούλης  
**Μοντάζ-Μιξάζ:** Mάκης Φάρος   
**Οπερατέρ:** Γρηγόρης Βούκαλης  
**Κινηματογράφηση Μουσείο Καποδίστρια:** Μιχαήλ Καπετανίδης **Ηχολήπτης:** Άρης Παυλίδης  
**Ενδυματολόγος:** Δέσποινα Χειμώνα  
**Διεύθυνση παραγωγής:** Παναγιώτης Δαμιανός  
**Mακιγιάζ:** Χαρά Μαυροφρύδη  
**Βοηθός σκηνοθέτη:** Μάριος Αποστόλου  
**Βοηθός παραγωγής:** Aλεξάνδρα Κουρή  
**Φροντιστήριο:** Λίνα Κοσσυφίδου  
**Επεξεργασία εικόνας/χρώματος:** 235 / Σάκης Μπουζιάνης  
**Μουσική τίτλων εκπομπής**: George Gaudy - Πανίνος Δαμιανός  
**Έρευνα εκπομπής:** Κατερίνα Ζαχαροπούλου  
**Παραγωγός:** Ελένη Κοσσυφίδου

**Την Παρασκευή 4/2/2022, στις 17:10 από την ξένη σειρά «ΒΙΚΤΩΡΙΑ» - Γ΄ ΚΥΚΛΟΣ, θα μεταδοθούν τα επεισόδια 1ο+2ο+3ο μαζί, οπότε η επανάληψη της εκπομπής «ΠΛΑΝΑ ΜΕ ΟΥΡΑ» δεν θα μεταδοθεί.**

**Τις επόμενες μέρες, η ξένη σειρά θα μεταδοθεί ως εξής:**

**ΔΕΥΤΕΡΑ 7/2/2022 - Επεισόδιο 4ο**

**ΤΡΙΤΗ 8/2/2022 - Επεισόδιο 5ο**

**ΤΕΤΑΡΤΗ 9/2/2022 - Επεισόδιο 6ο**

**ΠΕΜΠΤΗ 10/2/2022 - Επεισόδιο 7ο**

**ΠΑΡΑΣΚΕΥΗ 11/2/2022 - Επεισόδιο 8ο (τελευταίο)**

**Την Παρασκευή 4/2/2022, στις 20:00, από την εκπομπή «ΣΤΑ ΑΚΡΑ», με τη Βίκυ Φλέσσα, θα μεταδοθεί το νέο επεισόδιο με τίτλο: «Οδοιπορικό στην ακριτική Ελλάδα με τον Αρχηγό ΓΕΕΘΑ, στρατηγό Κωνσταντίνο Φλώρο» - Β΄ Μέρος, που είχε αναβληθεί.**

**Το Σάββατο 5/2/2022, στις 21:00 από την εκπομπή «ART WEEK», θα μεταδοθεί σε επανάληψη η εκπομπή με καλεσμένους τους Καρυοφυλλιά Καραμπέτη και Νίκο Ψαρρά.**

Η **Καρυοφυλλιά Καραμπέτη** και ο **Νίκος Ψαρράς** μιλούν στο **«Αrt Week»** και στη **Λένα Αρώνη,** για τη νέα τηλεοπτική σειρά της **ΕΡΤ,** **«Αγάπη παράνομη»,** που βασίζεται στο ομότιτλο διήγημα του Κωνσταντίνου Θεοτόκη, και στην οποία πρωταγωνιστούν.

**Παρουσίαση - αρχισυνταξία - επιμέλεια εκπομπής:** Λένα Αρώνη **Σκηνοθεσία:** Μανώλης Παπανικήτας

**Την Τρίτη 8/2/2022, στις 16:15, θα μεταδοθεί σε επανάληψη το ξένο ντοκιμαντέρ «H ΙΣΤΟΡΙΑ ΤΟΥ ΣΚΙ» (THE FABULOUS HISTORY OF SKIING / LA GRANDE HISTOIRE DU SKI)  Κ8 GR live streaming & διαθέσιμο στο ERTFLIX**

**Ντοκιμαντέρ, παραγωγής Γαλλίας 2020.**

Από τα μέσα του 19ου αιώνα, το σκι από μεταφορικό μέσο, γίνεται πόλος έλξης αθλητικών και ψυχαγωγικών δραστηριοτήτων, έτσι όπως το γνωρίζουμε σήμερα.

Το συγκεκριμένο ντοκιμαντέρ αφηγείται την πραγματική ιστορία της εξέλιξης της δημοφιλούς πλέον χιονοδρομίας, χάρη στα αποκλειστικά αρχεία αλλά και στις μαρτυρίες ιστορικών και εμβληματικών προσωπικοτήτων αυτού του αθλήματος.

**Ακόμη, σας ενημερώνουμε ότι η ξένη σειρά που θα μεταδοθεί στη ζώνη των 21:00, έχει ως εξής:**

**«TRACES» – A΄ ΚΥΚΛΟΣ (Ε) Κ12 GR live streaming & διαθέσιμο στο ERTFLIX**

**Δραματική σειρά μυστηρίου, παραγωγής Αγγλίας 2019.**

**Σκηνοθεσία:** Μέρι Νάι, Ρεμπέκα Γκέτγουαρντ.

**Δημιουργοί:** Αμέλια Μπούλμορ, Βαλ ΜακΝτέρμιντ.

**Πρωταγωνιστούν:** Μόλι Γουίντσορ, Λόρα Φρέιζερ, Τζένιφερ Σπενς, Μάρτιν Κόμπστον, Μάικλ Νάρντον, Βίνσεντ Ρίγκαν, Τζον Γκόρντον Σινκλέρ, Λόρι Μπρετ.

**Μια φοιτήτρια Εγκληματολογίας στα ίχνη της νεκρής μητέρας της**

**Γενική υπόθεση:** Η εικοσιτριάχρονη πτυχιούχος Χημείας, Έμα Χέτζις, προσλαμβάνεται στο Ινστιτούτο Ιατροδικαστικής Επιστήμης και Ανατομίας της Σκοτίας.

Ενθουσιασμένη και πρόθυμη να διευρύνει τις γνώσεις της, συμμετέχει σε διαδικτυακό μάθημα Εγκληματολογίας.

Ανακαλύπτει ότι η περίπτωση που μελετά, της είναι τελικά τρομακτικά οικεία.

Πρόκειται για την ανεύρεση του πτώματος της μητέρας της πριν από 18 χρόνια.

Επιτέλους είναι η ώρα να ανακαλύψει τι ακριβώς της είχε συμβεί.

**Πέμπτη 3/2/2022 - Επεισόδιο 1ο.** Η επιστροφή της Έμα Χέτζις στο Νταντί για την καινούργια δουλειά της, φέρνει τον ανεξιχνίαστο φόνο της μητέρας της στο προσκήνιο, ενώ παλεύει να οδηγήσει τον δολοφόνο στη Δικαιοσύνη.

Πριν όμως ξεκινήσει τη δουλειά της πίσω στο Νταντί, μια φωτιά σε ένα κλαμπ αποδεικνύεται κακός οιωνός.

**Παρασκευή 4/2/2022 - Επεισόδιο 2ο.** Καθώς η Κάθι και η Σάρα δουλεύουν στην αναφορά τους για τη φωτιά στο κλαμπ «Secrets», η εικόνα που προκύπτει είναι ότι δύο από τους θανάτους ήταν τυχαίοι, αλλά το τρίτο άτομο ήταν νεκρό πριν αρχίσει η φωτιά.

Η αναφορά της Σάρα περιλαμβάνει παρατηρήσεις σχετικά με την ασφάλεια του κτηρίου αλλά σύντομα, νιώθοντας συνεπαρμένη από το ενδιαφέρον της αστυνομίας, αναρωτιέται τι κρύβεται πίσω απ’ αυτό.

**Δευτέρα 7/2/2022 - Επεισόδιο 3ο.** Οι ερωτήσεις του ΜακΚίνβεν προκαλούν αναταραχή και η εξαγριωμένη Τζούλι κατηγορεί την Έμα ότι σκαλίζει το παρελθόν.

Όταν κάποιος απειλεί την Έμα με μαχαίρι, είναι ξεκάθαρο πώς κάτι πολύ σοβαρό κρύβεται.

**Τρίτη 8/2/2022 - Επεισόδιο 4ο.** Ο Ντάνιελ αντιμετωπίζει κατηγορία για ανθρωποκτονία εξαιτίας της φωτιάς και παρ’ όλα αυτά θέλει να προστατέψει τη φήμη του Φιλ.

Όταν όμως η Έμα συναντάει για πρώτη φορά τον Φιλ, το ένστικτό της λέει να είναι προσεκτική.

**Τετάρτη 9/2/2022 Επεισόδιο 5ο.** Η Έμα καταθέτει εναντίον του Φιλ, με αποτέλεσμα να δημιουργηθεί ένταση και να κινδυνεύσει η σχέση της με τον Ντάνιελ.

Ο ΜακΚίνβεν προσπαθεί να αναγκάσει την Έμα να σταματήσει τη διεξοδική έρευνα που επιχειρεί να κάνει, αφού είναι βέβαιος ότι γνωρίζει το πρόσωπο που σκότωσε τη μητέρα της.

**Πέμπτη 10/2/2022 - Επεισόδιο 6ο (τελευταίο του Α΄ κύκλου).** Ενώ η Κάθι επιβλέπει την εκταφή της σορού της Μαρί, ο Ντάνιελ δίνει στον ΜακΚίνβεν το στοιχείο που χρειάζεται για να κάνει μια σύλληψη, αλλά αυτό που χαρίζει γαλήνη στην Έμα είναι τα ευρήματα που έρχονται στο φως, μετά την επισταμένη έρευνα δύο ειδικών εγκληματολόγων.

**«TRACES» - B΄ ΚΥΚΛΟΣ (A΄ TΗΛΕΟΠΤΙΚΗ ΜΕΤΑΔΟΣΗ)  Κ12 GR live streaming & διαθέσιμο στο ERTFLIX**

**Δραματική σειρά μυστηρίου, παραγωγής Αγγλίας 2021.**

**Σκηνοθεσία:** Κρις Φόγκιν

**Σενάριο:** Αμέλια Μπάλμορ

**Παίζουν:** Μάρτιν Κόμπστον, Λώρα Φρέϊζερ, Φίλιπ Κασκόιν κ.ά.

**Παρασκευή 11/2/2022 – (Β΄ Κύκλος) - Επεισόδιο 1ο**

**\*\*\*\*\*\*\*\*\*\*\*\*\***

**Επίσης, σας ενημερώνουμε ότι την Πέμπτη 10/2/2022, στις 23:40 θα μεταδοθούν τα δύο τελευταία επεισόδια της ξένης σειράς «Η ΠΡΟΒΛΗΤΑ» (THE PIER / EL EMBARCADERO) - Β΄ ΚΥΚΛΟΣ (Επεισόδια 7ο+8ο), οπότε ολοκληρώνεται η σειρά.**

**Eπεισόδιο 7o:** **«Η αλήθεια αρχίζει να ξετυλίγεται»**

Έπειτα από μια βιαστική πράξη, η Βερόνικα και η Αλεχάντρα αντιλαμβάνονται ότι δεν υπάρχει επιστροφή.

Ο Κονράδο ανακαλύπτει για τη ζωή του Όσκαρ στο Ταρακουέλος και για το μεγάλο χρηματικό ποσό που έχει αφήσει πίσω.

Ύστερα από μια σειρά βίαιων ανακρίσεων με διάφορους συνεργάτες του Άντρες και του Όσκαρ, ο Κονράδο μαθαίνει την αλήθεια για την τελευταία νύχτα του Όσκαρ από τον Φραν.

**Επεισόδιο 8ο (τελευταίο): «Έγκλημα και τιμωρία»**

Οι Αρχές βρίσκουν το αμάξι του Άντρες στον δρόμο.

Οι δύο γυναίκες ενθαρρύνουν η μία την άλλη για τα σχέδιά τους.

Όταν όμως ο Άντρες απειλεί τη Σολ, η Βερόνικα ταράζεται.

Ζητούν τη βοήθεια του Κονράδο, ο οποίος τους λέει την αλήθεια σχετικά με τον θάνατο του Όσκαρ, πριν σκοτώσει τον Άντρες από εκδίκηση.

Η Μπλάνκα αποφασίζει να εκδώσει την ιστορία με τίτλο «Η Προβλήτα».

Τα αισθήματα του Όσκαρ αποκαλύπτονται και οι ζωές των δύο γυναικών αλλάζουν οριστικά.

**Αμέσως μετά το τέλος τους, θα μεταδοθεί η νυχτερινή επανάληψη της εκπομπής «ΚΥΨΕΛΗ», στη 01:30.**

**Την Παρασκευή 11/2/2022, από την εκπομπή «ΣΤΑ ΑΚΡΑ», με τη Βίκυ Φλέσσα, θα μεταδοθεί σε επανάληψη η εκπομπή με καλεσμένο τον πατέρα Φιλόθεο Φάρο.**

**Ακολουθεί το δελτίο της εκπομπής:**

Ούτε πολύ νωρίς ούτε πολύ αργά, στη μέση ηλικία, υπάρχει χρόνος για ριζικές αλλαγές στη ζωή μας και για έναν αληθινό έρωτα, υποστηρίζει με σθένος ο **πατήρ Φιλόθεος Φάρος,** προσκεκλημένος της **Βίκυς Φλέσσα** στην εκπομπή **«Στα Άκρα».**

**Παρουσίαση-αρχισυνταξία-δημοσιογραφική επιμέλεια:**Βίκυ Φλέσσα

**Σκηνοθεσία:** Χρήστος Φασόης

**Διεύθυνση παραγωγής:** Χρίστος Σταθακόπουλος

**Διεύθυνση φωτογραφίας:**Γιάννης Λαζαρίδης

**Σκηνογραφία:** Άρης Γεωργακόπουλος

**Motion graphics:** Τέρρυ Πολίτης

**Μουσική σήματος:** Στρατής Σοφιανός

**Aναφορικά με τους Χειμερινούς Ολυμπιακoύς Αγώνες:**

**Την Παρασκευή 4/2/2022, στις 14:00, την τελετή έναρξης των Χειμερινών Ολυμπιακών Αγώνων θα περιγράφουν οι: Νίκος Τσώνης - Δημήτρης Χατζηγεωργίου, ενώ ξημερώματα Παρασκευής προς Σάββατο (04:45), την περιγραφή του αγώνα «ΣΝΟΟΥΜΠΟΡΝΤ - SLOPESTYLE - ΠΡΟΚΡΙΜΑΤΙΚΟΙ ΓΥΝΑΙΚΩΝ», κάνει ο Ιωσήφ Νικολάου.**

**ΣΑΒΒΑΤΟ 5/2/2022**

**--------------------------**

**07:00-08:25 ΧΕΙΜΕΡΙΝΟΙ ΟΛΥΜΠΙΑΚΟΙ ΑΓΩΝΕΣ ΠΕΚΙΝΟ 2022 (Αλλαγή αγωνίσματος)**

**«ΧΟΚΕΪ - Α' ΟΜΙΛΟΣ ΓΥΝΑΙΚΩΝ: «ΚΑΝΑΔΑΣ-ΦΙΝΛΑΝΔΙΑ» (Ζ)  GR live streaming**

**Περιγραφή: Πέτρος Μαυρογιαννίδης**

**08:25 ΜΙΑ ΦΟΡΑ ΚΙ ΕΝΑΝ ΚΑΙΡΟ...ΗΤΑΝ Ο ΑΝΘΡΩΠΟΣ (Αλλαγή ώρας)**

**---------------------------**

**12:30-14:20 ΧΕΙΜΕΡΙΝΟΙ ΟΛΥΜΠΙΑΚΟΙ ΑΓΩΝΕΣ ΠΕΚΙΝΟ 2022 (Ζ)**

**«ΑΛΜΑ ΜΕ ΣΚΙ - ΜΙΚΡΟΣ ΛΟΦΟΣ ΓΥΝΑΙΚΩΝ - Α' ΓΥΡΟΣ»**

**Περιγραφή: Μιχάλης Μανουηλίδης**

**-----------------------------**

**15:45-17:30 ΧΕΙΜΕΡΙΝΟΙ ΟΛΥΜΠΙΑΚΟΙ ΑΓΩΝΕΣ ΠΕΚΙΝΟ 2022» (Ζ)**

**«ΧΟΚΕΪ ΣΤΟΝ ΠΑΓΟ - ΦΑΣΗ ΟΜΙΛΩΝ - Α' ΟΜΙΛΟΣ ΓΥΝΑΙΚΕΣ: ΗΠΑ – ΡΩΣΙΑ»**

**Περιγραφή: Χρήστος Σαράντος**

**-----------------------------**

**Τη νύχτα Σαββάτου - ξημέρωμα Κυριακής τα αγωνίσματα:**

**Των 03:30 (ΣΝΟΟΥΜΠΟΡΝΤ - SLOPESTYLE - ΤΕΛΙΚΟΣ Γ) περιγράφει ο Νίκος Παγιωτέλης, ενώ των 05:00-07:30 (ΑΛΠΙΚΟ ΣΚΙ - ΚΑΤΑΒΑΣΗ) περιγράφει ο Τάκης Κουλουμπής και σε ζάπινγκ το Καλλιτεχνικό Πατινάζ - Ομαδικό ο Αλέξης Κωστάλας.**

**Τέλος, την Κυριακή 6/2/2022, το αγώνισμα των 10:45 «ΠΑΤΙΝΑΖ ΤΑΧΥΤΗΤΑΣ 5.000μ. (Α)» περιγράφει ο Μάκης Τσίλκος και το αγώνισμα των 13:00 «ΑΛΜΑ ΜΕ ΣΚΙ - ΜΙΚΡΟΣ ΛΟΦΟΣ ΑΝΔΡΩΝ – ΤΕΛΙΚΟΣ» περιγράφει ο Μιχάλης Μανουηλίδης.**